**8522 Nemesgörzsöny, Széchenyi u. 10.**

**ikt.szám:…….../2018.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2018. június 18-i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor alpolgármester

Ballér Zoltán

Haller István képviselők

Távol van: Hutter Tamás

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4fő jelen van. Hutter Tamás távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal,tartózkodás és ellenszavazat nélkül a következő határozatot hozza:

**41/2018.(VI.18.) önkormányzati határozat**

Nemesgörzsöny Község Önkormányzatának képviselő-testülete 2018. június 18-i ülésének napirendjét az alábbiak szerint határozza meg:

1. Veszprém Megyei Kormányhivatal által küldött javaslat tárgyalása

Előadó: polgármester

1. Pályázati ügyek tárgyalása

Előadó: polgármester

3)Ingatlanértékesítéssel kapcsolatos ügyek

Előadó:polgármester

**Napirendek tárgyalása:**

**1)Veszprém Megyei Kormányhivatal által küldött javaslat tárgyalása**

**Előadó: polgármester**

Tatai László polgármester elmondja, hogy javaslat érkezett a Kormányhivataltól, mivel a zárszámadási rendelet hatályba lépésének a dátuma tévesen került meghatározásra. Az államháztartásról szóló 2011. évi CXCV. tv. 91.§ (1) bekezdése rögzíti, hogy a helyi önkormányzat költségvetése végrehajtására vonatkozó zárszámadási rendeletének legkésőbb a költségvetési évet követő ötödik hónap utolsó napjáig hatályba kell lépnie.

A zárszámadást időben megtárgyalta a testület, de a hatályba léptetése tévesen került meghatározásra. Javasolja a levélben foglaltak tudomásul vételét, elfogadását.

Tatai László polgármester megkérdezi, hogy van-e valakinek kérdése, hozzászólása a fentiekkel kapcsolatban?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2018.(VI.18.)önkormányzati rendelet**

Nemesgörzsöny Község Önkormányzat Képviselő-testülete úgy döntött, hogy elfogadja és tudomásul veszi a Veszprém Megyei Kormányhivatal Hatósági Főosztálya javaslatát.

Felelős: aljegyző

Határidő:folyamatos

**2)Pályázati ügyek tárgyalása**

**Előadó: polgármester**

Tatai László polgármester elmondja, hogy Buti Balázs egyéni vállalkozó mégsem tudja elvégezni az egészségház festését, ezért más vállalkozót kellett keresni. Haller István egyéni vállalkozó beadta árajánlatát. 1.250.000.- Ft, javasolja elfogadását, a vállalkozási szerződés megkötését.

Haller István képviselő érintettségét bejelentve kéri kizárását a szavazásból.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2018.(VI.18.)önkormányzati rendelet**

Nemesgörzsöny Község Önkormányzat Képviselő-testület úgy döntött, hogy Haller István képviselőt érintettség okán kizárja a szavazásból.

Felelős:polgármester

Határidő:azonnal

Tatai László polgármester kéri, hogy szavazzon a Képviselő-testület a vállalkozási szerződéssel kapcsolatban.

Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2018.(VI.18.)önkormányzati rendelet**

Nemesgörzsöny Község Önkormányzat Képviselő-testület úgy döntött, hogy Haller István árajánlatát elfogadja, és vállalkozási szerződést köt Haller István (8522 Nemesgörzsöny, Dózsa Gy u. 52. asz: 60846774-1-39) vállalkozóval, 1.250.000.-Ft összegben. Felhatalmazza a polgármestert a vállalkozási szerződés aláírására.

Felelős:polgármester

Határidő:azonnal

**3)Ingatlanértékesítéssel kapcsolatos ügyek**

**Előadó:polgármester**

Tatai László polgármester elmondja, hogy most derült ki, hogy az Nemesgörzsöny, 52. hrsz-ú ingatlanban tulajdonrésze van az önkormányzatnak. A ingatlant a másik 3 tulajdonos értékesíteni kívánja. Mivel az 1151 m2 területű ingatlanban csak 95,92 m2 az önkormányzaté, javasolja az értékesítését. 150 Ft/m2 árat javasol.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**45/2018. (VI.18.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy pályázati a Nemesgörzsöny 52 hrsz.-ú belterületi ingatlan értékesítésére , zárt borítékos eljárás keretében. Nemesgörzsöny Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a szerződés megkötésére.

**Pályázati Felhívás**

**belterületi ingatlan értékesítésére**

Nemesgörzsöny község Önkormányzata pályázatot hirdet a Nemesgörzsöny 52 hrsz-ú ingatlan tulajdonrészének értékesítésére az alábbi feltételekkel:

1. **Az ingatlan pontos címe:** Nemesgörzsöny, 52 **hrsz 2/24 tul. hányad**
2. **Az ingatlan területe:** 95,92 m2, hirdetve helyben szokásos módon: hirdetőtáblán, hangosbemondó útján
3. **Az ingatlan művelési ág megnevezése:** kivett lakóház, udvar, gazdasági épület
4. **Eladási ár minimuma :** 150.000.-Ft
5. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket elfogadja
   * Nyilatkozatát az ingatlan vételárára vonatkozóan
6. **Az ingatlan megtekintésének időpontja**: folyamatosan lehetséges, az önkormányzat részéről közreműködést nem igényel.
7. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2018. július 2-én 09 óráig kell benyújtani**

Nemesgörzsöny Község Önkormányzat

**8522 Nemesgörzsöny, Széchenyi u. 10.**

A borítékra rá kell írni: 52 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2018. július 2-én 11 órakor kerül sor**

a Nemesgörzsöny Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredményhirdetés ideje:**

**2018. július 2-én 12 órakor kerül sor**

a Nemesgörzsöny Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nemesgörzsöny Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

Tatai László alpolgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. június 18-i nyilvános ülést 17óra 35 perckor berekeszti, és zárt ülés keretében folytatja tovább.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**